Diari Oficial de la Generalitat Valenciana


Sumari del DOGV 4010, del 30-05-2001 (2001/4765)

Informació pública de la convocatòria de sis places d'oficial de la Policia Local de l'Ajuntament de Torrevieja.
----------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4765


Data del document
:   10-05-2001

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * policia
    * concurs administratiu
    * administració local

Informació pública de la convocatòria de sis places d'oficial de la Policia Local de l'Ajuntament de Torrevieja. [2001/X4765]
  
El senyor Pedro Hernández Mateo, alcalde'presidente de l'Ajuntament de Torrevieja (Alacant), fa saber:
  
Que mitjançant Decret d'aquesta Alcaldia, de data 10 d'abril de 2001, s'aprovaren les bases i convocatòria de proves selectives per proveir sis places d'oficial de la Policia Local, vacants en la plantilla de personal funcionari d'aquest ajuntament i incloses tres d'elles en l'oferta d'ocupació pública de l'any 1999 i les tres restants en l'oferta d'ocupació pública de l'any 2000, i tot seguit se'n transcriuen les bases íntegres:
  
Bases i convocatòria de proves selectives per proveir sis places d'oficial de la Policia Local, vacants en la plantilla de personal funcionari d'aquest ajuntament.
  
1. Objecte de la convocatòria
  
1.1 L'objecte de la present convocatòria de proves selectives, és la provisió de sis places d'oficial de la Policia Local, vacants en la plantilla de personal d'aquest ajuntament, i incloses tres d'elles en l'oferta d'ocupació pública de l'any 1999 i les tres restants en l'oferta d'ocupació pública de l'any 2000.
  
1.2 Les sis places d'oficial de la Policia Local, estan classificades en l'escala d'Administració Especial, subescala Serveis Especials, classe oficial de la Policia Local, grup C, d'acord amb la titulació exigida per al seu ingrés.
  
Estan dotades amb les retribucions bàsiques establertes per al grup C i les complementàries que corresponguen de conformitat amb la legislació vigent i acords municipals.
  
1.3 La provisió de les places incloses en aquesta convocatòria, s'efectuarà pel procediment de promoció interna, mitjançant el sistema de concurs'oposició, de conformitat amb el que disposa la Llei 6/1999, de 19 d'abril, de la Generalitat Valenciana, Decret 152/1991, de 29 d'agost, del Consell de la Generalitat Valenciana, Ordre de 5 de desembre de 1994, de la Conselleria d'Administració Pública, Ordre de 22 de desembre de 1997, i Ordre de 20 de gener de 1998, ambdues de la Conselleria de Presidència, per les quals s'estableixen els barems i criteris mínims de selecció per a cossos de Policia Local de la Comunitat Valenciana, i per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, respectivament.
  
1.4 Si les anteriors places no foren cobertes pel torn de promoció interna, passaran a proveir-se per concurs de mèrits per a la mobilitat dels oficials de la Policia Local dels municipis de la Comunitat Valenciana i el barem de mèrits a aplicar en aquest cas es detalla en l'annex I de la present convocatòria.
  
2. Condicions dels aspirants
  
2.1 Per prendre part en aquest concurs'oposició, els aspirants del torn de promoció interna, hauran de reunir les condicions següents:
  
a) Ser funcionari de carrera, integrat en la subescala de serveis especials, escala bàsica, categoria agent de la Policia Local d'aquest ajuntament.
  
b) Haver estat, almenys, dos anys com a funcionari de carrera en la categoria immediatament inferior i ocupar el lloc esmentat en propietat.
  
c) No patir malaltia ni defecte físic que li impedesca el normal exercici de les funcions pròpies de l'escala i categoria a què aspira.
  
d) No trobar-se suspès en ferm, ni inhabilitat per a l'exercici de funcions públiques.
  
e) Estar en possessió dels permisos A i BTP.
  
f) Estar en possessió del títol de Batxiller superior o equivalent, o complides les condicions per obtenir-lo en la data en què acabe el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditada en tal sentit pels aspirants.
  
2.2 Totes les condicions enumerades, hauran de complir-se pels aspirants l'últim dia en què acabe el termini de presentació d'instàncies.
  
3. Instàncies
  
3.1 Les instàncies sol·licitant prendre part en les proves selectives convocades, es dirigiran a l'alcalde'presidente de l'Ajuntament, acompanyades del justificant d'haver ingressat en la Dipositaria Municipal la quantitat de 1.500 pessetes en concepte de drets d'examen.
  
3.2 Es presentaran dins del termini de vint dies naturals, comptador a partir de l'endemà de la publicació de l'anunci d'aquesta convocatòria en el Boletín Oficial del Estado, al Registre General d'aquest ajuntament, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants manifestaran en les instàncies que reuneixen totes i cada una de les condicions exigides en la base 2 referides a la data en què acabe el seu termini de presentació, tot indicant a més a més si concorren per promoció interna o concurs de mèrits per a mobilitat, i que es comprometen de prestar el jurament o la promesa indicada en el Reial Decret 707/1979.
  
3.4 Els sol·licitants uniran a les seues instàncies, original o fotocòpia compulsada dels documents que hagen de ser valorats en la fase de concurs.
  
4. Admissió d'aspirants
  
4.1 Acabat el termini de presentació d'instàncies, la Presidència de la Corporació aprovarà les llistes provisionals d'aspirants admesos i exclosos, que es faran públiques en el Butlletí Oficial de la Província, i seran exposades al tauler d'edictes de la Corporació, i es concedirà un termini de quinze dies per a reclamacions, a tenor del que disposa la Llei de Règim Jurídic de les Administracions Públiques i del Procediment Administratiu Comú. Les reclamacions esmentades, si n'hi hagués, seran acceptades o rebutjades en la resolució per la qual s'aproven les llistes definitives, que seran fetes públiques alhora, en forma indicada.
  
4.2 En el mateix edicte en què es publique la llista definitiva, s'hi determinarà el lloc, la data i l'hora de la realització de la fase de concurs, així com el primer exercici de l'oposició.
  
En el cas de concurs de mèrits per a mobilitat es publicarà igualment la llista de sol·licitants admesos i exclosos, així com les causes de la seua exclusió.
  
4.3 Allò anterior s'entén sense perjudici del que disposa l'article 71 de la Llei 30/1992, quant a subsanació de defectes.
  
5. Tribunal qualificador
  
5.1 El Tribunal qualificador estarà constituït en la forma següent:
  
President: l'alcalde'president, o membre de la Corporació que delegue.
  
Vocals: un representant del Professorat Oficial, designat per l'Institut Valencià de Seguretat Pública; un representant de l'administració de la Generalitat Valenciana; el cap del Cos de la Policia Local; i dos representants dels treballadors, designats per la Junta de Personal d'aquesta Corporació.
  
Secretari: el de la Corporació o funcionari que delegue, amb veu i vot.
  
5.2 La designació dels membres del Tribunal, titulars i suplents, es farà pública en el Butlletí Oficial de la Província i al tauler d'edictes de la Corporació.
  
5.3 El Tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del Tribunal hauran d'abstenir-se de formar-ne part, quan hi concórreguen les circumstàncies previstes en l'article 28 de la Llei 30/1992, i l'article 12.3 del RD 364/1995, de 10 de març.
  
5.5 Els aspirants podran recusar els membres del Tribunal en els temes establerts en l'article 29 del mateix text legal.
  
5.6 El Tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El Tribunal podrà disposar la incorporació als seus treballs d'assessors especialistes per a la realització de les proves, en els termes previstos en el Reial Decret 364/1995, de 10 de març.
  
5.8 El Tribunal es classifica en la categoria tercera als efectes establerts en la Resolució de 22 de març de 1993, i percepció de les assistències que corresponguen als seus membres.
  
5.9 Les tres cinquenes parts dels membres del Tribunal, tindran coneixement escrit i oral de valencià, segons disposa l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10 El Tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons disposa l'ordre anteriorment referida.
  
5.11 Prèviament a la realització del concurs de mobilitat per cobrir les vacants als cossos de Policia Local, escala bàsica, categoria oficial, aquest ajuntament haurà convocat i resolt el concurs'oposició per al torn de promoció interna.
  
5.12 El Tribunal que jutge, si fa el cas, les proves del concurs de mèrits, torn de mobilitat, serà el mateix que haja intervingut en les de torn de promoció interna.
  
5.13 La totalitat dels membres del Tribunal hauran de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.
  
6. Desenvolupament i publicitat de les proves
  
6.1 Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran també en el Butlletí Oficial de la Província, tal com es concreta en els distints epígrafs d'aquestes bases i tret del que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran al tauler d'anuncis de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves, no podran començar fins que transcórreguen dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Vist tot l'anterior, l'inici de les proves prèvies s'anunciarà en el Butlletí Oficial de la Província amb quinze dies d'antelació com a mínim i expressant en l'anunci el dia, l'hora i el lloc en què haurà de realitzar-se.
  
6.5 L'inici dels altres exercicis s'anunciarà només al tauler d'anuncis de l'Ajuntament i al local on s'haja realitzat la prova precedent, i entre la realització de les proves prèvies i el primer exercici, haurà de transcórrer un termini mínim de quaranta-vuit hores, i l'anunci d'inici es farà públic amb una antelació mínima de vint-i-quatre hores.
  
6.6 Els opositors seran convocats per a cada exercici en crida única, tret de casos de força major, degudament justificats i apreciats lliurement pel Tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que tinga lloc a aquests efectes.
  
7. Proves selectives i qualificació
  
El procés de selecció dels aspirants, constarà de les fases següents: prèvia, concurs, oposició i curs selectiu.
  
7.1 Fase prèvia.
  
De caràcter obligatori i eliminatori, per a tots els aspirants:
  
1. Valoració psicotècnica. Es realitzarà d'acord amb els criteris inclosos en l'annex III/1/b de l'Ordre de 5 de desembre de 1994, de la Conselleria d'Administració Pública, relatiu als barems per al reconeixement psicotècnic a realitzar en els processos selectius per a la provisió de llocs de treball per a l'escala bàsica de policia local, per a la plaça de caporal convocada (caporals promoció interna i mobilitat).
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals 4 dels 6 factors a mesurar, i en tots en tots els casos el factor d'agilitat mental.
  
El temps de què disposaran els opositors per a la realització d'aquesta prova prèvia serà de 2 hores màxim.
  
2. Reconeixement mèdic. Consistirà en la realització d'un reconeixement mèdic d'acord amb les determinacions incloses en l'apartat B de l'annex de l'Ordre de 22 de desembre de 1997, de la Conselleria de Presidència, pel qual s'estableix el barem per a les proves de reconeixement mèdic (torns de promoció interna i mobilitat).
  
El facultatiu o facultatius que realitzen el reconeixement mèdic, seran designats per l'alcalde'president. Després de l'oportú examen, expediran a càrrec de la persona interessada el corresponent certificat mèdic en què es farà constar l'aptitud o la seua manca per a l'exercici de la plaça.
  
La qualificació d'aquestes proves prèvies serà d'apte o no apte, i s'hi hauran de superar les dues fases d'aquestes proves, per ser qualificat d'apte.
  
7.2 Fase de concurs.
  
Els mèrits al·legats i justificats documentalment en formular-se la sol·licitud per prendre part en la selecció es valoraran d'acord amb el barem establert en l'annex I. Aquesta fase de concurs no té caràcter eliminatori, ni podrà tenir-se en compte per superar les proves de la fase d'oposició.
  
7.3 Fase d'oposició.
  
La fase d'oposició constarà dels exercicis següents:
  
7.3.1 Primer exercici.
  
Proves físiques. De caràcter obligatori i eliminatori. Consistirà a superar proves d'aptitud física que posen de manifest la capacitat per a l'exercici del lloc de treball i el contingut i les marques mínimes del qual seran, almenys, les següents i segons el quadre d'edats, a tenor del que disposa l'Ordre de 5 de desembre de 1994:
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
Proves:
  
1. Cursa de resistència 1.000 metres.
  
2. Salt de longitud amb cursa.
  
3. Natació 50 metres.
  
4. Prova de resistència abdominal en un temps no superior als 90 segons, que s'ha de realitzar sota les condicions següents:
  
a) Posició inicial: estès supí (boca amunt), amb les mans entrellaçades per darrere del cap i els genolls flexionats a 90º aproximadament.
  
b) No hi ha cap punt de suport per als peus, ja que això implicaria la posada en acció del recte anterior de la cuixa.
  
c) En cada repetició, l'aspirant haurà de pujar el tronc fins a la vertical, i mantindrà les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90''.
  
e) Dins del temps per a la realització de la prova (90'') l'aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90'' de la prova.
  
La qualificació d'aquest exercici serà d'apte o no apte, i s'hi hauran de superar com a mínim tres de les proves per ser declarat apte.
  
Quedaran exempts de la realització de les proves físiques aquells aspirants que hagueren realitzat amb anterioritat les proves esmentades i es troben inclosos en el tram d'edat assenyalat en el barem d'edats anteriorment transcrit.
  
La Corporació declina tota responsabilitat que es derive dels accidents que es puguen produir com a conseqüència d'aquest exercici.
  
Els aspirants hauran d'acudir proveïts de vestimenta i calcer esportiu.
  
7.3.2 Segon exercici. De caràcter obligatori i eliminatori.
  
Consistirà a desenvolupar per escrit durant un temps de seixanta minuts, un tema general relacionat amb els epígrafs del programa. El tema esmentat serà llegit en sessió pública davant del Tribunal, que podrà formular les preguntes o els aclariments que hi jutge oportuns. Es valorarà la claredat d'idees, la facilitat d'expressió verbal i el coneixement sobre els temes exposats.
  
7.3.3 Tercer exercici. De caràcter obligatori i eliminatori.
  
Consistirà en la realització d'un test de coneixements policials sobre el temari, amb cinquanta preguntes alternatives, durant un període màxim de seixanta minuts.
  
7.3.4 Quart exercici. De caràcter obligatori i eliminatori.
  
Consistirà en la resolució d'un supòsit pràctic sobre organització, intervenció policial, elaboració d'atestat, intervenció en concurrència simultània d'emergències i altres de relacionats amb la funció a desenvolupar, durant un període màxim de noranta minuts.
  
7.4 Qualificació.
  
7.4.1 La qualificació de cada exercici es farà pública al local en què tinguen lloc les proves i al tauler d'anuncis de l'Ajuntament, alhora que s'anunciarà el lloc, dia i l'hora de realització de l'exercici següent.
  
7.4.2 Les proves prèvies d'aquesta oposició seran qualificades pel Tribunal com a apte o no apte, a la vista del resultat de les proves realitzades.
  
En aquests exercicis el Tribunal podrà requerir l'ampliació o l'aclariment d'informes dels especialistes que hagen assessorat el Tribunal en el desenvolupament d'aquestes proves a l'empara del que preveu la base 5.7.
  
7.4.3 La qualificació del primer exercici serà d'apte o no apte, i s'hi hauran de superar com a mínim tres de les proves per ser declarat apte.
  
7.4.4 El segon, tercer i quart exercici d'aquesta oposició, es qualificaran de zero a deu punts, i seran eliminats els opositors que no assolesquen un mínim de cinc punts en cadascun.
  
El nombre de punts que podran ser atorgats per cada membre del Tribunal, serà de zero a deu.
  
7.4.5 La qualificació s'adoptarà tot sumant les puntuacions atorgades pels distints membres assistents del Tribunal i dividint el total pel nombre d'aquells, i la qualificació definitiva en serà el quocient.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis i la qualificació obtinguda en la fase de concurs.
  
7.5 Concurs de mobilitat.
  
7.5.1 Els mèrits al·legats i justificats documentalment en formular-se la sol·licitud per prendre part en el concurs, es valoraran d'acord amb el barem establert en l'annex I.
  
Els requisits per participar en el concurs de mobilitat que s'hauran de reunir, referits al dia en què acabe el termini d'admissió de sol·licituds són:
  
a) Ser funcionari de carrera, integrat en la subescala de Serveis Especials, escala bàsica, categoria oficial de la Policia Local, de qualsevol dels municipis de la Comunitat Valenciana.
  
b) Haver estat, almenys, dos anys com a funcionari de carrera en la categoria immediatament inferior i ocupar el lloc esmentat en propietat.
  
c) Que li falten més de cinc anys per al pas a la situació de segona activitat.
  
d) No patir cap malaltia o defecte físic que li impedesca el normal exercici de les funcions pròpies de la seua escala i categoria.
  
e) No trobar-se suspès en ferm ni inhabilitat per a l'exercici de funcions públiques.
  
f) Estar en possessió dels permisos de conduir de vehicles de les classes A i BTP.
  
7.5.2 Normes del concurs de mobilitat.
  
El concurs per cobrir les places per torn de mobilitat s'ajustarà a les normes següents:
  
a) Els mèrits al·legats i qualssevol altres dades hauran d'estar referits a la data d'acabament del termini de presentació d'instàncies.
  
b) Una vegada transcorregut el termini de presentació d'instàncies, aquestes seran vinculants per al peticionari i les destinacions adjudicades seran irrenunciables, tret que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas haurà de comunicar-se tal circumstància a l'Ajuntament convocant de la plaça ofertada i adjudicada.
  
c) En qualsevol moment del procés d'adjudicació podrà recaptar-se formalment dels interessats els aclariments o, si fa el cas, la documentació addicional que s'estime necessària per a la comprovació dels mèrits, requisits o dades al·legats així com aquells altres que es consideren necessaris per a una correcta valoració.
  
d) L'ordre de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo a la major puntuació dels cursos realitzats. En cas de persistir l'empat s'acudirà a la data de naixement, i la plaça s'adjudicarà al sol·licitant de major edat.
  
e) El termini de presa de possessió de la nova destinació obtinguda serà d'un mes, que començarà a comptar a partir de l'endemà del nomenament, i el cessament haurà d'efectuar-se dins dels tres dies hàbils següents a la data del nomenament.
  
El còmput del termini per al cessament s'iniciarà quan finalitzen els permisos o llicències que, si fa el cas, hagen estat concedides per al concurs de mobilitat. Tot oficial de la Policia Local que haja cursat sol·licitud per al concurs de mobilitat estarà obliga de donar trasllat per escrit dels permisos o llicències esmentats a l'Ajuntament convocant. En aquest cas, l'Ajuntament de procedència podrà prorrogar el servei del concursant, i diferir-n'hi el cessament, per necessitats del servei, per un període de temps no superior a vint dies hàbils, i comunicarà la pròrroga esmentada a l'Ajuntament convocant.
  
f) Les convocatòries i els actes que se'n deriven podran ser impugnats d'acord amb allò previst en la Llei 30/1992, de 26 de novembre.
  
8. Relació d'aprovats, presentació de documents i nomenament de funcionaris en pràctiques.
  
8.1 Terminada la qualificació dels aspirants, el Tribunal publicarà la relació d'aprovats per ordre de puntuació, i aquests no podran ultrapassar el nombre de places convocades i elevarà la relació esmentada a la Presidència de la Corporació, per tal que formule la proposta de nomenament corresponent.
  
8.2 En la promoció interna, els aspirants proposats s'incorporaran a l'Institut Valencià de Seguretat Pública per realitzar un curs teoricopràctic de dos mesos de durada i de caràcter selectiu. Durant la realització del curs, els aspirants continuaran percebent els seus havers. Superat el curs selectiu, l'Institut Valencià de Seguretat Pública formularà la proposta de nomenament a la Corporació convocant. Si els aspirants no superaren el curs selectiu podran incorporar-se al curs immediatament posterior. De no superar aquest segon curs quedaran decaiguts en el seu dret de participar en el procés selectiu instat, que s'entendrà acabat als efectes de poder convocar de nou la plaça o places, donat que no s'hagués cobert.
  
8.3 Les places en el torn de promoció interna convocades, i que resultaren vacants, passaran al concurs de mèrits per a mobilitat entre els oficials de les policies locals de la Comunitat Valenciana, d'acord amb allò assenyalat en la base 1.4.
  
9. Nomenament en propietat i presa de possessió
  
9.1 L'Institut Valencià de Seguretat Pública elevarà proposta de nomenament d'oficial de la Policia Local en favor dels funcionaris en pràctiques aprovats, i l'òrgan competent de l'Ajuntament realitzarà els nomenaments dels proposats com a funcionaris de carrera.
  
9.2 Els nomenats hauran de prendre possessió dels seus llocs d'oficial de la Policia Local en el termini de trenta dies hàbils a contar des de l'endemà de la notificació del nomenament.
  
De no prendre possessió en el termini assenyalat sense causa justificada, quedaran en la situació de cessants.
  
Mentre no tinga lloc la presa de possessió en propietat o transcórrega en la seua totalitat el termini concedit a l'efecte, podran continuar com a interins en l'exercici del seu lloc.
  
10. Incidències
  
10.1 El Tribunal queda facultat per a resoldre els dubtes que es presenten i prendre els acords necessaris per al bon ordre del concurs'oposició, en tot allò no previst en aquestes bases.
  
10.2 La convocatòria, les bases i tots els actes administratius es deriven d'aquesta i de l'actuació del Tribunal, podran ser impugnats per les persones interessades, en els casos i en la forma establerta en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
11. Legislació aplicable
  
En tot allò no previst en les presents bases, hom s'ajustarà al que disposen les lleis 7/1985 i 30/1984; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana; Reial Decret Legislatiu 781/1986; Reial Decret 2.223/1.984, Decret 152/1991, del Consell de la Generalitat Valenciana, pel qual s'estableixen les bases i criteris uniformes per a la selecció, formació, promoció i mobilitat de les policies locals, escala bàsica; Ordre del conseller d'Administració Pública, per la qual es desenvolupa el Decret 152/1991, de 29 d'agost, del Consell de la Generalitat Valenciana, i altres disposicions complementàries vigents, Ordre de 22 de desembre de 1997 i Ordre de 20 de gener de 1998, ambdues de la Conselleria de Presidència; i Llei 6/1999, de 19 d'abril, de la Generalitat Valenciana.
  
ANEXO I
  
Criteris a seguir:
  
Seran els previstos en el Reial Decret 364/1995, de 10 de març, pel qual s'aprova el Reglament General d'ingrés del personal al servei de l'administració general de l'Estat i de Provisió de Llocs de Treball i Promoció Professional dels funcionaris civils de l'administració general de l'Estat, d'aplicació supletòria en l'administració local. Alhora, els continguts en la Llei 6/1999, de 19 d'abril, de la Generalitat Valenciana, sobre Normes Reguladores i Coordinació de Policies Locals de la Comunitat Valenciana, l'Ordre de 5 de desembre de 1994, de la Conselleria d'Administració Pública, Ordre de 22 de desembre de 1997, i Ordre de 20 de gener de 1998, ambdues de la Conselleria de Presidència.
  
Titulació acadèmica:
  
Fins un màxim de 15 punts.
  
Es valoraran les titulacions acadèmiques acreditades pels concursants i que siguen superiors a les que se'ls va exigir per accedir a l'escala i categoria a què pertanyen, conformement amb l'escala següent:
  
a) Grup A: Doctor: 10 punts.
  
Llicenciat o equivalent: 8 punts
  
b) Grup B: Diplomat universitari o equivalent: 7 punts
  
c) Diplomat en Criminología: 7 punts
  
d) Grup C: Batxillerat, FP de 2n grau, accés a la Universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles imprescindibles per a la consecució d'altres de nivell superior. En la puntuació d'accés a la Universitat només se'n computarà una. La possessió del títol de Batxillerat o Formació Professional de 2n grau, exclourà la valoració de les proves d'accés a la universitat per a majors de 25 anys.
  
Grau personal:
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
Antiguitat:
  
Fins un màxim de 20 punts:
  
- Per cada any complet d'antiguitat en la mateixa escala i categoria de la Policia Local o superior: 1'50 punts.
  
- Per cada any complet d'antiguitat en la categoria inferior de la Policia Local: 1'25 punts.
  
- Per cada any complet d'antiguitat prestat en altres forces i cossos de seguretat: 0'50 punts per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0'25 punts per any complet, fins un màxim de 10 punts.
  
Altres mèrits:
  
Fins un màxim de 15 punts.
  
- Coneixement de valencià acreditat amb certificat oficial de la Junta Qualificadora de Coneixements de Valencià:
  
- Coneixement oral: 0'75 punts.
  
- Certificat de Grau Elemental: 1'25 punts.
  
- Certificat de Grau Mitjà: 2'50 punts.
  
- Certificat de Grau Superior: 3 punts.
  
- Coneixements d'un o més idiomes acreditats documentalment, mitjançant certificació expedida per facultat o escola oficial reconeguda, 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0'60 punts per curs complet.
  
Cursos organitzats per l'IVASP o organismes anàlegs.
  
Fins un màxim de 30 punts.
  
- Per realització de cursos organitzats per l'IVASP o homologats per aquest, s'ajustarà al barem següent:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima esmentada, la puntuació d'aquests vindrà donada per la suma del còmput d'hores i/o assistència d'aquests. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l' IVASP (10 d'abril de 1995), així com els realitzats pel Ministeri d'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de Formació Inicial i els cursos de Capacitació no seran objecte de puntuació.
  
Els cursos de Dispensa en un grau del requisit de titulació es puntuaran, si fa el cas, com cursos amb diploma d'assistència. No seran puntuables si ja foren tinguts en compte a efectes de titulació acadèmica per a promoció interna.
  
Premis, distincions i condecoracions.
  
Fins un màxim de 10 punts:
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la Conselleria competent en matèria de Policia Local, 1 punt per cadascuna.
  
Per ser objecte de felicitació o menció col·lectiva pel director general de la Conselleria competent en matèria de Policia Local , 0'25 punts per cadascuna.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0'50 punts per cadascun. Si la condecoració és concedida a títol col·lectiu la puntuació serà de 0'25 punts per a cadascun.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0'25 punts per cadascun.
  
Altres mèrits.
  
Fins un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Continua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins un màxim de 0'25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valorarà fins un màxim de 0'50 punts.
  
Les publicacions relacionades amb l'activitat policial es valoraran fins un màxim de 0'75 punts per cadascuna.
  
Prova i entrevista personal:
  
Es realitzarà davant del tribunal qualificador i es valorarà fins un màxim de 10 punts amb el contingut i puntuació que s'assenyala:
  
Coneixements del terme municipal, carrers, serveis, institucions, organització i administració municipal i altres de particular interès per a la població local d'aquest ajuntament, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Valoració i comprovació de l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per realitzar la prova i entrevista mitjançant la convocatòria corresponent i amb la menció expressa de les puntuacions assolides, aquells aspirants la puntuació dels quals sumats els mèrits amb el màxim possible de l'entrevista arriben com a mínim a 20 punts.
  
ANNEX II
  
Grup primer: Dret Polític i Administratiu.
  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. El poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola: el sistema constitucional. La Constitució espanyola de 1978. Principis generales. El Tribunal Constitucional.
  
Tema 3. Les Corts Generals: les Cambres. La funció legislativa. L'administració de Justícia.
  
Tema 4. L'organització territorial espanyola: Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de Justícia. Administració local. Economia i hisenda.
  
Tema 6. Administració Local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprèn l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El Reglament, concepte i classes. El procediment administratiu.
  
Grup segon: règim local i policia.
  
Tema 8. El municipi, òrgans unipersonals de govern: l'alcalde, els tinents d'alcalde, els regidors.
  
Tema 9. El municipi, òrgans col·legiats de govern: el Ple de l'Ajuntament, la Comissió de Govern, òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local'ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local. Llei orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de coordinació de les policies locals. De l'estructura i organització. De la selecció, promoció i mobilitat. Dels dret i deures. L'Institut Valencià de Seguretat Pública.
  
Grup tercer: Penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Frau i culpa. Autors, còmplices i encobridors.
  
Tema 16. Classes de faltes: contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i l'honestedat, i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'Alcaldia.
  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart: trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desenvolupament de la Llei de bases sobre Trànsit i Circulació de Vehicles a Motor i Seguretat Vial.
  
Tema 22. El trànsit vial: Introducció. Vies i vehicles i conductors. Les condicions tècniques dels vehicles. Classes de transport.
  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i fases.
  
Grup cinquè:
  
Tema 25. Els carrers del nucli urbà de Torrevieja (per a la realització d'aquesta part del tema es facilitarà un plànol mut d'un sector de Torrevieja, a elecció del Tribunal, que els aspirants hauran d'emplenar). Ubicació d'edificis i dependències municipals, establiments públics, places, centres docents i altres institucions i serveis d'utilitat pública. Carreteres comarcals i nacionals que travessen la ciutat.
  
Tema 26. Carrers del nucli de la Mata i urbanitzacions del terme municipal de Torrevieja (per a la realització d'aquesta part del tema es facilitarà un plànol mut d'un sector de la Mata, a elecció del Tribunal, que els aspirants hauran d'emplenar). Ubicació d'edificis i dependències municipals, establiments públics, places i altres institucions i serveis d'utilitat pública.
  
Tema 27. Història del municipi de Torrevieja. Costums i tradicions. Festes. Indústria. El turisme a Torrevieja.